Karang sebuah tulisan dalam bahasa Betawi yang bertema agama dan panjangnya 1 paragraf.

Tradisi coka iba atau topèng sètan mêrupakan tradisi masarakat Halmahèra Têngah nyang dilakuin saban 12 Rabiul Awal, têpatnyè wayah umat Islam ngêrayèin kêlahiran Rasulullah Saw. Tradisi êni dilakuin sêbagè bêntuk kêgêmbirèan. Sêari sêbêlonnyè, sêjumlèh imam masjid amè bobato alkhairat (jabatan imam dalêm stratè Kêsultanan Tidorè) têlêbih dulu ngêlakuin pêmbacèan puji-pujian bèrès sêmbahyang magrib amè isya. Sêmbari bacè puji-pujian, sêjumlèh wargè nyang banyak didominasi pêmudè nyiapin pêrlêngkêpan coka iba kayak topèng sètan amè rotan. Wargè nyang makè topèng sètan êni nyari wargè nyang masing bêkêliaran di jalanan. Kalo adè wargè nyang ditêmuin di jalan tanpè kostum coka iba, parè coka iba bakal ngêjar orang ntu dan ngêgêbuk tanpè ampun ampè orang ntu masup lagi kê dalêm rumèh.